Ακίνδυνος Γκίκας

Ο Ακίνδυνος Γκίκας (Πειραιάς, 14 Αυγούστου 1966) είναι Έλληνας ηθοποιός και ηθοποιός φωνής, της τηλεόρασης και του θεάτρου, ο οποίος έχει εμφανιστεί και σε μερικές κινηματογραφικές ταινίες, επίσης είναι δάσκαλος θεάτρου και σκηνοθέτης. Περισσότερο γνωστός είναι για τις μεταγλωττίσεις του σε ταινίες και σειρές κινουμένων σχεδίων. Μερικές από τις πιο γνωστές του μεταγλωττίσεις είναι ο Σαμ από τη σειρά Looney Tunes, ο Λάιονο από τη σειρά Thundercats και ο Γουίνι το Αρκουδάκι, επίσης έχει συμμετάσχει και σε πάνω από 15 ταινίες κινουμένων σχεδίων, που μεταγλωττίστηκαν. Ενώ έχει σκηνοθετήσει πάνω από 30. Με τη μεταγλώττιση ασχολείται πάνω από 30 χρόνια.

Πατέρας του ήταν ο επίσης ηθοποιός Νικηφόρος Γκίκας, ο οποίος ήταν και η κυριότερη επιρροή του στο να γίνει κι αυτός ηθοποιός.

 Βιογραφία 
Ο Γκίκας είναι απόφοιτος της Δραματικής Σχολής Εθνικού Θεάτρου. Πέρα από τις μεταγλωττίσεις, έχει συμμετάσχει και σε κινηματογραφικές ταινίες.Ωστόσο, έχει εμφανιστεί και στην τηλεόραση, εκτός από ηθοποιός ως και παρουσιαστής, με την πιο γνωστή του εμφάνιση στο Disney Club, Κουκλομέγαλοι και Πολυσπόρια (ΕΡΤ), Φραπαιδιά με Μαρμελάδα (ΕΡΤ) και στο Κάστρο του Τακέσι. Ωστόσο, έχει συμμετάσχει και σε τηλεοπτικές σειρές όπως το Αχ, Ελένη και το Ανατομία ενός εγκλήματος.

Εκτός από την τηλεόραση και τον κινηματογράφο έχει παίξει και στο θέατρο. Το ντεμπούτο του ως ηθοποιός εκεί το έκανε το 1987 και ως 1993 ήταν μέλος του Ανοιχτού Θεάτρου του Γιώργου Μιχαηλίδη. Από εκεί και πέρα έχει συμμετάσχει και σε άλλες παραστάσεις, ενώ έχει συνεργαστεί και με το Εθνικό Θέατρο. Πέρα από ηθοποιός, έχει σκηνοθετήσει και παραστάσεις στο θέατρο, "Η παράσταση συνεχίζεται" (Play on) του Ρικ Άμποτ, το "Εκείνος και Εκείνος" του Κώστα Μουρσελά, το "Δράκουλας, μια συμφωνία στην κόλαση" του Ιάκωβου Δρόσου (βασισμένο στον Δράκουλα του Bram Stoker και σε πραγματικά γεγονότα από την ζωή του Βλαντ Τσέπες), το "Sold Out- Πωλείται Απόγνωσις" της Νικολέτας Δάφνου, το "Κλέβε Minds" του Κώστα Παπαγεωργίου,  το «Η κούκλα που είχε δύο μαμάδες»..

Η πρώτη του εμπειρία στη μεταγλώττιση άρχισε ενώ συνεργαζόταν με τον Σπύρο Μπιμπίλα. Αργότερα έκανε μεταγλώττιση για σειρές της Disney σε σκηνοθεσία του Τάσου Μασμανίδη για τον οποίο εκφράσε ως μεγάλο δάσκαλο. Ο Γκίκας συνέχισε με τα υπόλοιπα στούντιο όπως το Media Sound Palette και την Audio Visual όπου έκανε πολλές δουλειές όχι μόνο Disney αλλά και Warner Bros, παιδικές σειρές και ταινίες από γνωστές παραγωγές μέσω της μεταγλώττισης της ΕΡΤ, του ALTER Channel και του Star Channel με τους σκηνοθέτες Ηλία Ζερβό, Βασίλη Καΐλα, Αργύρη Παυλίδη και Λουίζα Μητσάκου. Με τα χρόνια ξεκίνησε η καλύτερη συνεργασία του με τα στούντιο Sierra Post και Power Media Productions (πρώην Power Music Productions) όπου έκανε διάφορες δουλειές της Mattel, και επίσης για Disney, Alter και Star, όπου δούλεψε με τους σκηνοθέτες  Ηλία Πλακίδη, Βίνα Παπαδοπούλου, Ήβη Σοφιανού, Μαρία Πλακίδη, Πάνο Τσαπάρα, Σοφία Τσάκα, Χρήστο Συριώτη, Λίλα Μουτσοπούλου, Χίλντα Ηλιοπούλου και άλλους.

Το 2017 ίδρυσε το Open Theater Art ΚΟΙΝ.Σ.ΕΠ.   και δραστηριοποιείται  στον χώρο του πολιτισμού, της καλλιτεχνικής εκπαίδευσης και καθώς το δικό του στούντιο μεταγλώττισης «Open Studio Post», όπου συνεχίζει να διαχειρίζεται και να διευθύνει παραγωγές μεταγλώττισης για κινηματογράφο και άλλο περιεχόμενο. Ο Γκίκας παραδίδει επίσης μαθήματα μαζί με την Βάσια Ζαχαροπούλου, τον Βαγγέλη Ρόκκο,  την Γεωργία Ιωαννίδου, τον Γιώργο Ματαράγκα, την Λίλα Μουτσοπούλου  τον Ιάσων Μιστσής, την Νικολέτα Κουνενιδάκη, τον Φώτη Πετρίδη, την Ζωή Κατσάτου, τον Γιώργο Γιαννούτσο, την Χρύσα Διαμαντοπούλου, τον Αλέξανδρο Λουζιώτη, την Χριστίνα Αλεξίου, τον Αργύρη Παυλίδη, την Τάνια Παλαιολόγου  και τον Μιχάλη Κοιλάκο σε ηθοποιούς και μουσικούς στην τέχνη της μεταγλώττισης.

 Φιλμογραφία 
 Κινηματογράφος 
+Έτος Στις μεταγλωττισμένες ταινίες, η χρονολογία αναφέρεται στο έτος παραγωγής και όχι στο έτος μεταγλώττισηςΤίτλος Κινηματογραφικής ΤαινίαςΡόλος1942Μπάμπιέφηβος Λουλούδης (φωνή)1953Πίτερ Παν 1977Ο Γουίνι το ΑρκουδάκιΓουίνι (φωνή) 1985Ραντεβού1990Μπερνάρ και Μπιάνκα: Περιπέτειες στην Άκρη της ΓηςΡεντ (φωνή)Δέσποινα1991Το κυνήγι της πάπιας1992Εκτός τερένΑλαντίνπρίγκιπας Αχμέτ (φωνή)1993Πάνω κάτω και πλαγίως ναύτης1997Η Πεντάμορφη και το Τέρας 2: Τα μαγεμένα Χριστούγενναπρίγκιπας Άνταμ (φωνή)1998ΖουζούνιαΜάδας (φωνή)2000Ο Τίγρης, ο Γουίνι και η Παρέα τουςΓουίνι (φωνή)Πίσω πόρταΜιχάληςΤα 102 Σκυλιά της ΔαλματίαςΚέβιν Σέπερντ (φωνή)2001Μια βαλίτσα πάρε μόνοΔήμοςΟ έσω 2003Το Γουρουνάκι και η Μεγάλη Παρέα του ΓουίνιΓουίνι (φωνή)Ψάχνοντας τον ΝέμοΦιλ (φωνή)2004Η Barbie ως Βασιλοπούλα και ΧωριατοπούλαΤζούλιαν (φωνή)2005Το Φελαντάκι και η Μεγάλη Παρέα του ΓουίνιΓουίνι (φωνή)Η Barbie και ο Μαγεμένος ΠήγασοςΈινταν (φωνή)2008Η Barbie και το διαμαντένιο κάστροΤζέρεμι (φωνή)2010Σαν τον σκύλο με τη γάτα 2: Η εκδίκηση της Κίτι ΓκαλόρΣέιν (φωνή) 2011Ο Γουίνι το ΑρκουδάκιΓουίνι (φωνή) 2016Ψάχνοντας την ΝτόριΧανκ (φωνή)

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Α. Γκίκας συμμετείχε ως ηθοποιός. 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1988/1989 Η δολοφονία του Μαρά Άρρωστος Εθνικό Θέατρο της Ελλάδας Κτήριο Τσίλερ Κοραής Δαμάτης Ελληνική Θεατρική Περίοδος 1989/1990 Τρεις αδελφές Ροντέ Ανοιχτό Θέατρο Ανοιχτό Θέατρο Γιώργος Μιχαηλίδης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Ακίνδυνος Γκίκας  στο 90lepta

Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Έλληνες παρουσιαστές